На основание чл. 44, ал. 2 от Закона за местното самоуправление и местната администрация, чл. 59, ал. 3 и 4 от Наредба за символиката на Община Сливен, приета с Реш. № 1244/24.04.2014 г., изм. с Реш. № 1399/27.08.2014 г., изм. и доп. с Реш. № 180/28.04.2016 г. и по повод Празника на град Сливен – 26 октомври, Димитровден

**НАРЕЖДАМ:**

Да бъдат удостоени с почетен знак на град Сливен – плакет:

1. Даниела Ненчева – художник, общественик, преподавател по изобразително изкуство, дългогодишен директор на Художествена галерия „Димитър Добрович“, за приноса й в развитието на съвременното изобразително изкуство и разнообразяването и обогатяването на културния живот на град Сливен – посмъртно;
2. д-р Димитър Стефанов Бушандров – лекар, специалист по хирургия и урология, за дългогодишната му дейност и проявен професионализъм, за висока гражданска отговорност в областта на здравеопазването на град Сливен – посмъртно.

Контрола по заповедта възлагам на г-жа Пепа Димитрова-Чиликова – заместник-кмет „Хуманитарни дейности“.

**СТЕФАН РАДЕВ**

*Кмет на община Сливен*